Itzt laßts enk doch an Spaß derzähln,
I woas, ös lachts enk z'trank:
Daß i a Sau bin jederzeit,
Dös wißt's itzt, Gott sei Dank.
Drum thu i mi net exkusirn,
Und sogs enk franschmann weg:
Es handelt wieder 's ganz Gedicht
A bißt von an Dreck.
Wie i a so a Studentl war
Von zwölf a dreizehn Jahrn,
So bin i, wenn d'Vokanz is g'weft,
Zum Onkel außi g'fahrn;
Der hot denn ar an etli Bubn,
Studirn in Neuburg drübn:
Wenn mir san all beisamma g'west,
Is neamat ung'schorn bliebn.
A mol do is der Kirta g'west
Und dorten is der Brauch,
Daß drinn im Schloß der Goasbock pfeift
Für Knecht' und Mägd' halt auch.
Und d'Herrschaft schaugt halt u oft zu
Und hat a so sein G'spaß,
Und kumma allmal alle Leut
Vom ganzen Dörfel draß.
I schaug denn do dem Pfeiffa zu,
Steh dort am Fenstastock
Und sog zum Max: Woaßt, wos i thua?
Itzt scheiß i in sein Bock,
Und wenn er wieder niedersitzt
Und pfeift und druckt dazna
Und ihm die Soß ins G'sicht nein spritzt,
So lach ma uns grod' gnua.
Gedacht, gethan! der legt sein Bock
Auf's Ofatischl 'nein,
Jetzt nimm i'n schön stat untern Rock,
Lauf 'naus und mach'n drein;
Und rühr a wen'g a Wasser dron,
Sonst war's ja alles z'dick,
Damit's fein besser spritzen konn;
Neamat hot mi g'segn zum Glück.
I leg'n denn schön stat wiederum
Hin an sein alten Ort.
Und schleich mi hintern Garten 'nein,
Itzt g'schwind a bißl fort,
Itzt führt der Satan, wie's halt oft
Der Fankerl alles lenkt,
'n Herrschaftsrichter unverhofft
Auf'n Tanzplatz, wer hätt's denkt.
Dös is an alter Schlankl g'west,
Und hot ihm net viel g'schadt.
Weil er bei mein Herrn Onkel mi
Gar oft nerplaudert hat.
Der hot a schneeweiß West'l on
Und Hosen von Nanquin,
Und singt und pfeift halt was er konn
Im Nebenstübel drinn.
Itzt siegt er dras beim Ofen hint
'n Goasbock paradirn;
Wart, denkta si, itzt muaß i doch
Dös Ding a weng probirn.
Last 'naus und nimmt'n untern Arm
Und druckt halt, wos a konn,
Do spritzt'n d' Brüh glei non so warm
Ins G'sicht und West'l non.
Der bimmt enk denn vor Zorn und Wuth,
Last schnell in d' Kuchl 'naf,
Denkt in der Still: es is schon gut,
Do kumm i schon non draf,
Und weil's schon eppas dunkel war
Und er koan Wasser findt,
Wascht er sie in a Schüßl 'nein
Dort af der Ohnricht hint.
Geht hoam und legt si anders on,
Sagt von der G'schicht koan Wort,
Und sitzt am Abend ob'n beim Tisch
Ganz richti an sein Ort.
Es waren fremde Gäste da,
Die Suppe kommt zu Tisch.
Der Onk'l ißt an Teller voll,
Sagt: 's Fleisch is net recht frisch.
D'Frau Tant' verlost an Löffel voll
Und schreit glei 'naus: »Marie!
Wos hot's denn mit der Suppen thon?
Verkost's a mol die Brüh!«
Die nimmt an Löffel voll davon
Und speibt's glei wieder weck
Und sagt: Gnä Frau, do drinna schwimmt
Hellicht a Menschendr**.